
ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Χαρακτηρισμός ως παραδοσιακού τμήματος της πόλης 

Κόνιτσας (Ν. Ιωαννίνων) και καθορισμός ειδικών όρων 

και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 11 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228,) όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις των άρθρων 3 και 4 (παρ. 1) του Ν. 
1577/1985 «Γενικός Οικοδομικός Κανονισμός» (Α' 210), 
όπως το άρθρο 3 τροποποιήθηκε με το άρθρο 1 (παρ. 1) 
του Ν. 1722/1988 «Τροποποίηση διατάξεων του Ν. 1577/ 
1985 “Γ.Ο.Κ.” και άλλες σχετικές διατάξεις» (Α' 91). 

3. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Το 3330/15.11.1991 έγγραφο του Δήμου Κόνιτσας 
(Ν. Ιωάννινάν). 

5. Την από 11,2.1992αιτιολογική έκθεση-εισήγηση της 
Διεύθυνσης Πολεοδομικού Σχεδιασμού - Τμήμα Παραδο¬ 
σιακών Οικισμών. 

6. Την Υ 1958/1992 κοινή απόφαση του Πρωθυπουρ¬ 
γού και του Υπουργού Περιβάλλοντος, Χωροταξίας και 
Δημοσίων Έργων για την ανάθεση αρμοδιοτήτων. 

7. Την 112/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154), και το γεγονός ότι από τις διατάξεις αυτού του δ/ 


τος δεν προκαλείται δαπάνη σε βάρος του κρατικού προϋ¬ 
πολογισμού. 

9. Την 553/1992 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Χαρακτηρίζεται ως παραδοσιακό (ιστορικό κέντρο) το 
τμήμα της πόλης Κόνιτσας (Ν. Ιωαννίνων) που περικλείε¬ 
ται με κόκκινη γραμμή και στοιχεία Α, Β, Γ, Δ, Ε, Ζ, Η, θ, I, 
Κ, Λ, Μ, Ν, Ξ, Ο, Π, Ρ, Σ, Τ, Υ, Φ, X, Α, όπως φαίνεται στο 
σχετικό πρωτότυπο διάγραμμα σε κλίμακα 1:1.000 που 
θεωρήθηκε από τον Προϊστάμενο της Δ/νσης Τοπογραφι- 
κών Εφαρμογών με την 99094/1992 πράξη του και που 
αντίτυπό του σε φωτοσμίκρυνση δημοσιεύται με το παρόν 
διάταγμα. 

Άρθρο 2 

Οι όροι και περιορισμοί δόμησης των οικοπέδων που 
βρίσκονται μέσα στα όρια του παραδοσιακού τμήματος 
της πόλης της Κόνιτσας, όπως αυτά καθορίζονται με το 
προηγούμενο άρθρο ορίζονται ως εξής: 

1. α) Τα οικόπεδα είναι άρτια και οικοδομήσιμα εφόσον 
έχουν: 

- Ελάχιστο πρόσωπο: επτά μέτρα (7,00 μ.). 

- Ελάχιστο εμβαδόν: εκατόν (100,00) τ.μ. 

β) Κατά παρέκκλιση θεωρούνται άρτια και οικοδομήσιμα 
τα οικόπεδα εφόσον στις 10.11.1988 ημέρα δημοσίευσης 
της Ε.Π.Α. οικ. 1303/24.11.1988 απόφασης του Νο¬ 
μάρχη Ιωαννίνων (Δ' 852) είχαν: 

- Ελάχιστο πρόσωπο: πέντε (5,00 μ.) 

- Ελάχιστο εμβαδόν: τριάντα (30,00) τ. μέτρα. 

2. Μέγιστο ποσοστό κάλυψης: εβδομήντα τοις εκατό 
(70%) της επιφάνειας τους. 

3. Συντελεστής δόμησης: ένα και δύο δέκατα (1,2). 

4. Κατ’ εξαίρεση είναι δυνατόν ανεξαρτήτως του ποσο¬ 
στού κάλυψης και του συντελεστού δόμησης του οικοπέ¬ 
δου να κατασκευασθεί κτ'ισμα συνολικής επιφάνειας μέ¬ 
χρι 80 τ.μ. 

Σε περίπτωση κατά την οποία στο οικόπεδο υπήρχε οι¬ 
κοδομή με κάλυψη μεγαλύτερη της καθοριζομένης με το 
παρόν η νέα οικοδομή δύναται να κατασκευασθεί με την 
ίδια προς την παλαιό κάλυψη χωρίς υπέρβαση του συντε¬ 
λεστού δόμησης του οικοπέδου. 

5. Μέγιστος επιτρεπόμενος αριθμός ορόφων των κτι- 



1520 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ρίων δύο (2) με μέγιστο επιτρεπόμενο ύψος αυτών 8,50 
μέτρα μετρούμενο από το περιβάλλον την οικοδομή σε 
κάθε όψη τεχνητό έδαφος, το οποίο μπορεί να υφϊσταται 
του φυσικού εδάφους το πολύ ένα (1) μέτρο χωρίς να επι¬ 
τρέπεται σε καμμιά των όψεων η υπέρβαση του ως άνω 
καθοριζομένου ύψους. 

6. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή κεραμοσκεπούς στέγης μεγί¬ 
στου ύψους δύο μέτρων και εβδομήντα εκατοστών του 
μέτρου (2,70 μ.) και κλίσης μέχρι 50%. 

7. Η τοποθέτηση του κτιρίου στο οικόπεδο γίνεται με τα 
εξής κριτήρια: . 

α) Να μη βλάπτεται ο πολεοδομικός ιστός της περιοχής. 

β) Να προστατεύεται η θέα των κοινοχρήστων χώρων. 

γ) Να προστατεύεται όπου είναι δυνατόν η θέα των ομό¬ 
ρων οικοπέδων. 

δ) Να μη διαμορφώνονται υποβαθμισμένοι ελεύθεροι 
χώροι ανάμεσα σε όμοιες ιδιοκτησίες. 

Η Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) εγκρίνει τη θέση του κτιρίου στο οικόπεδο και 
μπορεί να επιβάλλει επί πλέον περιορισμούς ως προς το 
ύψος, τη μορφή και τον όγκο των κτιρίων. Το κτίριο όταν 
δεν εφάπτεται στα πλάγια όρια του οικοπέδου τοποθετεί¬ 
ται δύο και μισό μέτρα (2,50 μ.) τουλάχιστον απ' αυτά και 
σύμφωνα με τις υποδείξεις της Ε.Π.Α.Ε. 

8. Δεν επιτρέπεται η κατασκευή ορόφων σε εσοχή. 

9. Η επικάλυψη των κτιρίων γίνεται με τετράρριχτη κε¬ 
ραμοσκεπή στέγη. 

Επιτρέπεται η κατασκευή και δίρριχτης στέγης σε με¬ 
σαία οικόπεδα αν η οικοδομή διατάτασσεται κατά το συνε¬ 
χές σύστημα (από όριο σε όριο). 

Η στέγη των κτιρίων κατασκευάζεται με την ολοκλή¬ 
ρωση του φέροντα οργανισμού του κτιρίου και πριν από τη 
συνέχιση των υπολοίπων εργασιών. Μέσα στη στέγη του 
κτιρίου δεν επιτρέπεται η δημιουργία ορόφου ή τμήματος 
ορόφου. 

10. Η άψητου κτιρίου πρέπει να είναι ορθογωνικής μορ¬ 
φής με μεγαλύτερη διάσταση του ορθογωνίου, της διά¬ 
στασης του ύψους και επιτρέπεται δε η διάσπαση των κτι¬ 
ρίων ώστε να επιτευχθεί ο παραπάνω όρος. 

11. Επιτρέπονται οι κλειστοί εξώστες με προεξοχή το 
πολύ μέχρι ογδόντα εκατοστά του μέτρου (0,80 μ.) και 
στεγάζονται με κεραμοσκεπή στέγη. 

Η κατασκευή καθώς και η θέση και οι διαστάσεις των 
εξωστών (κλειστών και ανοικτών) και των προστεγασμά¬ 
των εγκρίνονται από την Ε.Π.Α.Ε., πρέπει δε να είναι εσώ¬ 
τερον τουλάχιστον πενήντα εκατοστά του μέτρου (0,50 
μ.) από το κράσπεδο του πεζοδρομίου. 

Η επιφάνεια των κλειστών εξωστών δεν επιτρέπεται να 
είναι μεγαλύτερη του ενός τετάρτου της συνολικής επιφά¬ 
νειας της όψης. 

Δεν επιτρέπεται η κατασκευή συνεχών εξωστών σε όλο 
το μήκος της όψης. 

Η κατασκευή τους γίνεται κατά το δυνατόν μεμονωμένα 
ανά άνοιγμα ή ανά δύο ανοίγματα με προστέγασμα ανε¬ 
ξάρτητο από το προστέγασμα των καταστημάτων. 

Η σχέση του πλάτους προς το μήκος του εξώστη πρέπει 
να είναι 1:3. 

Η κατώτερη επιφάνεια των παραπάνω προεξοχών (κλει¬ 
στών ή ανοικτών εξωστών ή προστεγασμάτων) πρέπει να 
απέχει από τη στάθμη του πεζοδρομίου τουλάχιστον τρία 
(3.00) μέτρα. 


Επιτρέπεται η κατασκευή ανοικτών εξωστών (πατάρια) 
σε ισόγεια καταστήματα εφόσον έχουν ελεύθερο ύψος 
τουλάχιστον 4,5 μ. και η επιφάνειά τους δεν υπερβαίνει το 
35% της ωφέλιμης επιφάνειας του καταστήματος. 

Το ελεύθερο ύψος του καταστήματος κάτω από τον 
ανοιχτό εξώστη (πατάρι) πρέπει να είναι τουλάχιστον 2,40 

μ· 

Ο ανοιχτός εξώστης (πατάρι) δεν θεωρείται όροφος. . 

Δεν επιτρέπεται η κατασκευή ανοιχτού εξώστη (πατάρι) 
στην πρόσοψη του καταστήματος. 

Η σκάλα ανόδου τοποθετείται υποχρεωτικά στο εσωτε¬ 
ρικό της αίθουσας. 

12. Επιτρέπεται η κατασκευή ημιυπαίθριων χώρων (χα¬ 
γιάτι). 

13. Οι όψεις του κτιρίου καθώς και τα εμφανή τμήματα 
των μεσοτοιχιών, τοίχων αντιστήριξης και περίφραξης, 
μπορεί να κατασκευάζονται από εμφανή λιθοδομή κατά τα 
παραδοσιακά πρότυπα, ή από οποιοδήποτε άλλο υλικό 
επιχρισμένο με τριπτό κονίαμα. 

14. Τα ανοίγματα των θυρών, παραθύρων και προθηκών 
πρέπει να προσαρμόζονται σύμφωνα με τα παραδοσιακά 
πρότυπα της περιοχής. 

Τα πλήρη των οικοδομών να υπερτερούν των επιφα¬ 
νειών των ανοιγμάτων σε κάθε όψη του κτιρίου. 

Στα ισόγεια τα πλήρη τμήματα μεταξύ των ανοιγμάτων 
πρέπει να έχουν πλάτος τουλάχιστον σαράντα εκατοστά 
του μέτρου (0,40 μ.). 

Όταν δημιουργούνται ισόγεια καταστήματα ή βιτρίνες 
(προθήκες) να διαμορφώνονται σε όλη την όψη τα δε 
ανοίγματα των προθηκών να αρχίζουν από τα δάπεδα. 

Τα κουφώματα γενικά πρέπει να είναι ξύλινα. 

Στα ισόγεια οι προθήκες και πόρτες των καταστημάτων 
είναι δυνατόν να κατασκευάζονται σιδερένια από μορφο¬ 
σίδηρο (όχι στρατζαριστά). 

Αποκλείεται η χρήση του αλουμινίου, του πλαστικού και 
άλλων παρεμφερών υλικών. 

Τα υαλοστάσια πρέπει να κατασκευάζονται ξύλινα τα δε 
εξώφυλλα ξύλινα περιστρεφόμενα περσιδωτά ταμπλα- 
δωτά ή καρφωτά. 

Τα υαλοστάσια και τα σκούρα των παραθύρων βάφονται 
σύμφωνα με τα παραδοσιακά χρώματα της περιοχής. 

Επιβάλλεται η χρήση χρωμάτων σε άτονες διαβαθμίσεις 
για τις εξωτερικές όψεις των κτιρίων, μετά από έγκριση 
της αρμόδιας Ε.Π.Α.Ε. 

15. Η τοποθέτηση ηλιακών θερμοσιφώνων γίνεται έτσι 
ώστε να εντάσσονται στη κλίση της στέγης και να μην προ¬ 
εξέχουν από αυτήν. 

Δεν επιτρέπεται η εγκατάσταση φωτεινών επιγραφών 
και διαφημιστικών πινακίδων. 

Επιτρέπεται η ανάρτηση στις όψεις των καταστημάτων 
επιγραφών περιορισμένων διαστάσεων που δεν αλλοιώ¬ 
νουν την μορφή του κτιρίου μετά από έγκριση της αρμό¬ 
διας Ε.Π.Α.Ε. 

Οι επιγραφές πρέπει να είναι γραμμένες στην Ελληνική 
γλώσσα. 

Επιτρέπεται η μετάφραση της Ελληνικής επιγραφής σε 
ξένη γλώσσα υπό τον όρο ότι τα ξενόγλωσσα στοιχεία δεν 
υπερβαίνουν σε μέγεθος τα Ελληνικά. 

Δεν επιτρέπεται εν γένει η ανάρτηση επιγραφών στις 
στέγες και στους εξώστες των κτιρίων. 

Δεν επιτρέπεται η κατασκευή κτιρίου σε υποστηλώματα 
(ΠΙΛΟΤΙΣ). 

16. Για την επισκευή και αποκατάσταση των παλαιών ή 
ερειπωμένων κτιρίων αντιπροσωπευτικών της τοπικής πα¬ 
ραδοσιακής αρχιτεκτονικής, επιτρέπεται μετά από 
έγκριση της ΕΠΑΕ η χορήγηση άδειας, έστω και κατά πα¬ 
ρέκκλιση από τις διατάξεις του παρόντος ως προς την κά¬ 
λυψη, το ύψος και τον συντελεστή δόμησης του οικοπέ¬ 
δου, προκειμένου να αποκατασταθεί το κτίριο στην αρχική 
του μορφή, όπως αυτή αποδεικνύεται από φωτογραφίες, 
τεκμηριωμένη έρευνα, ίχνη επί του ομόρου κτιρίου ή άλλα 
στοιχεία. 

Επιτρέπεται επίσης η επισκευή, η αποκατάσταση, πα¬ 
ραδοσιακού κτιρίου ή προσθήκη λειτουργικών χώρων πε¬ 
ριορισμένων διαστάσεων απαραίτητων για την εξυπηρέ¬ 
τηση των αναγκών του κτιρίου όπως λουτρού ή κουζίνας, 
έστω και κατά παρέκκλιση από τις διατάξεις του παρόντος 
χωρίς υπέρβαση του συντελεστή δόμησης μετά από 
έγκριση της Ε.Π.Α.Ε. 

17. Τα έργα υποδομής των Οργανισμών Κοινής Ωφέ¬ 
λειας (Δ.Ε.Η., Ο.Τ.Ε., κ.λπ.) επιβάλλεται να είναι υπόγεια. 

Η τοποθέτηση των μετρητών του ηλεκτρικού ρεύματος 
κ.λπ. όπως και η τοποθέτηση κάθε άλλου στοιχείου παρο¬ 
χών Οργανισμών Κοινής Ωφέλειας επιβάλλεται να γίνεται 
σε θέση που δεν προβάλλεται σε κοινόχρηστους χώρους. 
Η κεραία της τηλεόρασης πρέπει να είναι μία για κάθε κτί¬ 
ριο. 

Οι Οργανισμοί Κοινής Ωφέλειας αναλαμβάνουν με δα¬ 
πάνες τους την αναμόρφωση και βελτίωση των εγκατα- 
στάσεών τους ώστε να μην προσβάλλεται το περιβάλ¬ 
λον. 

Υποχρεούνται επίσης να αναλαμβάνουν την αποκατά¬ 
σταση της αρχικής μορφής των δρόμων και κοινοχρήστων 
χώρων όπου επενέβησαν για την εγκατάσταση των δι¬ 
κτύων τους. 

18. Κάθε εργασία που αφορά την διαμόρφωση, τροπο¬ 
ποίηση, ανάπλαση κοινοχρήστων χώρων (οδών, πλατειών, 
κριπηδωμάτων κ.λπ.) εκτελείται με τρόπο προσαρμο¬ 
σμένο στα παραδοσιακά πρότυπα και μετά από έγκριση 
της Ε.Π.Α.Ε. 

19. Για την κατεδάφιση παλαιών κτισμάτων ή την αφαί¬ 
ρεση λειτουργικών ή διακοσμητικών στοιχείων από αυτά, 
όπως και για την κατεδάφιση εξοπλισμού ιδιωτικών και δη¬ 
μοσίων χώρων (μάνδρες, λιθόστρωτα, βρύσες κ.λπ.) απαι¬ 
τείται η γνώμη της Ε.Π.Α.Ε. 

Η σχετική άδεια κατεδάφισης ή καθαίρεσης χορηγείται 
μόνο μετά από έγκριση της Ε.Π.Α.Ε. 

Για την διαμόρφωση των ακαλύπτων χώρων των οικοπέ¬ 
δων επιτρέπονται μόνο οι απολύτως αναγκαίες εκσκα¬ 
φές. 

Σε περίπτωση κεκλιμένου εδάφους επιτρέπεται η δια¬ 


μόρφωση του ακαλύπτου χώρου του οικοπέδου με ανα- 
λειμματικούς τοίχους ή πρανή με μέγιστο ύψος ένα και 
μισό μέτρα (1,50 μ.). 

Στην περίπτωση κατασκευής τοίχων αντιστήριξης αυτοί 
διαμορφώνονται από απόψεως υλικών και τρόπου κατα¬ 
σκευής σύμφωνα με τα παραδοσιακά πρότυπα και τις υπο¬ 
δείξεις της Ε.Π.Α.Ε. 

Γ ια οποιαδήποτε οικοδομική εργασία απαιτείται η έκ¬ 
δοση άδειας που χορηγείται μ©τά από έγκριση της αρμό¬ 
διας Ε.Π.Α.Ε. 

Έγκριση της Ε.Π.Α.Ε. απαιτείται και στην περίπτωση 
επισκευών γιαΤις οποίες σύμφωνα με το άρθρο 22 παρ. 1 
του Ν. 1577/85 “ΓΟΚ” (Α' 210) δεν απαιτείται οικοδομική 
άδεια. 

Άρθρο 3 

Σε περίπτωση εφαρμογής του άρθρου 41 του Ν. 1337/ 
83 δεν επιτρέπεται υπέρβαση του μεγίστου ύψους και 
αριθμού ορόφων που καθορίζονται με τις παραγράφους 5 
και 6 του άρθρου 2 του παρόντος Π.Δ/τος. 

Άρθρο 4 

Καταργείται από τη δημοσίευση του παρόντος διατάγ¬ 
ματος για το τμήμα αυτό της πόλης η 1303/10.11.1988 
απόφαση του Νομάρχη Ιωαννίνων (Δ' 852) μόνο σε ότι 
αφορά τους όρους και περιορισμούς δόμησης. 

Άρθρο 5 

Οικοδομικές άδειες που έχουν εκδοθεί έως τη δημο¬ 
σίευση του παρόντος Π.Δ/τος με τις προϊσχύουσες διατά¬ 
ξεις εκτελούνται όπως εκδόθησαν. Επίσης εκδίδονται και 
εκτελούνται με τις προϊσχύουσες διατάξεις οικοδομικές 
άδειες, εφόσον έχει υποβληθεί στην αρμόδια πολεοδο- 
μική υπηρεσία πλήρης φάκελλος με τα απαραίτητα δικαιο- 
λογητικά. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΣ -ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

* Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

